Настаўнікі разам з вучнямі сабралі шмат карыснага матэрыялу пра гісторыю вёскі, яе ваеннае мінулае і, канешне, яе песняра — Алеся Адамовіча. Намеснік дырэктара школы Таццяна Петухова, якая шмат гадоў займаецца краязнаўствам і праводзіць экскурсіі, дэманструе некалькі важкіх папак і альбомаў з каштоўнай інфармацыяй. Калі ў пачатку 2000-х шклозавод быў прызнаны банкрутам, усе гістарычныя звесткі, звязаныя з яго існаваннем, перадалі ў школу. Асобны альбом прысвечаны ветэранам партызанскай брыгады № 161 імя Р. Катоўскага, яшчэ некалькі — непасрэдна Алесю Адамовічу. А галоўнае — распрацаваны экскурсіі, якія і сёння запатрабаваны.